Държавен вестник, бр. 27, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  27
6. организира работата с предложенията и 
сигналите в съответствие с разпоредбите на 
глава осма от Административнопроцесуалния 
кодекс;
7. отговаря за планирането и отчетността 
на ежегодните и месечните цели на агенцията;
8. изготвя ежегоден доклад за състоянието 
на администрацията и го представя пред из­
пълнителния директор;
9. организира и контролира пропускателния 
и охранителния режим в агенцията;
10. организира и контролира използването 
на служебните моторни превозни средства на 
агенцията;
11. организира и провежда дейностите и 
задачите по отбранително-мобилизационната 
подготовка;
12. изпълнява и други задачи, възложени му 
от изпълнителния директор.
Раздел ІII
Звено по сигурността на информацията
Чл. 16. (1) Звеното по сигурността на ин­
формацията е на пряко подчинение на изпъл­
нителния директор и отговаря за изпълнението 
на всички изисквания на Закона за защита на 
класифицираната информация, нормативните 
актове по прилагането му и международните 
договори в тази област.
(2) Звеното по ал. 1 докладва директно на 
изпълнителния директор.
(3) Звеното по сигурността на информацията:
1. организира и отговаря за спазването на 
изискванията на Закона за защита на класи­
фицираната информация и другите нормативни 
актове;
2. разработва правила относно видовете 
защита на класифицираната информация и 
отговаря за тяхното спазване;
3. разработва план за охрана на класифи­
цираната информация и отговаря за неговото 
изпълнение;
4. извършва периодични проверки на отчет­
ността и движението на материалите и докумен­
тите, съдържащи класифицирана информация;
5. организира и осъществява процедурата по 
обикновеното проучване по чл. 47 от Закона 
за защита на класифицираната информация и 
води регистър на проучените лица;
6. отговаря за правилното определяне на 
нивото на класификация на информацията в 
агенцията;
7. разработва и поддържа план за защита на 
класифицираната информация при положение на 
война, военно или друго извънредно положение;
8. организира и провежда обучението на 
служителите в агенцията в областта на защитата 
на класифицираната информация;
9. изпълнява и други задачи, произтичащи 
от нормативните актове, регламентиращи за­
щитата на класифицираната информация, или 
възложени му от изпълнителния директор.
Раздел IV
Звено „Вътрешен одит“
Чл. 17. (1) Звеното за вътрешен одит е на 
пряко подчинение на изпълнителния директор 
и осъществява вътрешен одит по Закона за 
вътрешния одит в публичния сектор.
(2) Звеното по ал. 1 осъществява дейност­
та по вътрешен одит на всички структури, 
програми, дейности и процеси в агенцията в 
съответствие с чл. 13 от Закона за вътрешния 
одит в публичния сектор.
(3) Звеното по ал. 1 докладва директно на 
изпълнителния директор.
(4) Звеното по ал. 1:
1. планира, извършва и докладва дейността 
по вътрешен одит в съответствие с изискванията 
на Закона за вътрешния одит в публичния сек­
тор, Стандартите за вътрешен одит в публичния 
сектор, Етичния кодекс на вътрешните одито­
ри, статута на вътрешния одит и утвърдената 
от министъра на финансите методология за 
вътрешен одит в публичния сектор;
2. изготвя на базата на оценка на риска 
тригодишен стратегически план и годишен 
план за дейността си, които се утвърждават 
от изпълнителния директор; годишният план 
се координира с годишния план на Звеното 
за вътрешен одит на Министерството на от­
браната;
3. изготвя одитен план за всеки одитен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход и 
техники, вида и обема на проверките;
4. дава на изпълнителния директор незави­
сима и обективна оценка за състоянието на 
одитираните системи за финансово управление 
и контрол;
5. оценява процесите за идентифициране, 
оценяване и управление на риска, въведени от 
изпълнителния директор;
6. проверява и оценява: съответствието на 
дейностите със законодателството; вътрешните 
актове и договори; надеждността и всеобхват­
ността на финансовата и оперативната инфор­
мация; създадената организация по опазване 
на активите и информацията; ефективността, 
ефикасността и икономичността на дейностите; 
изпълнението на задачите, договорите, поетите 
ангажименти и постигането на целите;
7. консултира изпълнителния директор, като 
дава съвети, мнение, обучение и други във 
връзка с подобряване процесите на управление 
на риска и контрола;
8. докладва и обсъжда с изпълнителния ди­
ректор резултатите от всеки извършен одитен 
ангажимент и представя одитен доклад;
9. дава препоръки в одитните доклади за 
подобряване на адекватността и ефективността 
на системите за финансово управление и кон­
трол; подпомага изпълнителния директор при